4 ISIGIDIMI SAMAX0SA, MARCH 1, 1876.

ICAWA ETUNXE.

*(Rev. J. A. Chalmers.)*

UMZEKELISO WONYANA OWALAHLA IKOWABO.

No. X.

ISIDLO AWENZELWA SONA.

*Nizise itole eliya lityetyisiweyo, nixele; sidle sibe nemihlali. Ngokuba lonyana wam ubefile, wabuya wapila; ubelahlekile, wafunyanwa. Baqala ukuba nemihlali.* Luka xv. 23, 24.

Undwendwekwa Xosa olux'elelwayo lolubukwayo,lolunikwa imbeko. Iba zindaba akugoduka umntu ebehambele izihlobo zake waza ke wamana exelelwa apo abelele kona; ufike ati ndagaleleka kwa nantsi bakohlwa yinto abenza yona kona ukundibuka kwabo, ndaxelelwa into etile etyebileyo ; ndegqita ndasinga enantsi ndalala kwa nantsi ndaxelelwa nakona. Bati ke nabazipulapulayo ezondaba baqonde okokuba lomntu okunene ufike wapatwa kakuhle kwelozwe abebanibele kulo. Ke, lomfana mhlenikweni wagodukayo ufike wenzelwa ngokwesiko esilaziyo tina bakwa Xosa kuba ute uyise akugaleleka kowabo watsho kwizicaka ziye kuguqula ezindle paya itol’ iduna lenkomo eliya lona lityetyisiweyo zilixele. Ziyazile izicaka lenkomo kutetwa yona kungati ibiselixeliwe kade ngumniniyo wati, lenkomo ndifuna ukuba ityebe, ukuze ndixele yona nyakana unyana wam ate wagoduka, kungati ibigcinelwe lomsebenzi iza kwenziwa wona namhla. Esiti mayixelwe nje ke lomzali lenkomo ubonakalalisa ububele bakekumntwana wake ambonayo namhla, ubuka yena ngokukwenjenje kwake, ugodusa yena, umbuyisela kwasendaweni yake abeyilalilile yena ngokwake, uyamxolela lento imbi ayenzileyo, uguqula elazwi litetwa ngumntwana wake lokuti, andisafanele kubizwa ngonyana wako. Ukuba ebesamqumbele nge engamxelelanga, ukuba ebengamenzi nyana wake ela tole lityetyisiweyo ngelingayanga liguqulwe.

1. —Ukuze nditi ke elokuqala, *lenkomo ixelwayo ibonakalalisa ukuvuya kukayise*; kumnandi kuye unyana wake egodukile nje, kuluxolo olukulu, logama wonke awayengeko unyana wake ebengonwabile uyise ngenxa yomntwana wake, ubeselusizini, kube kubuhlungu kuye ukucinga ukuba umntwana wake ukude kuye, uhleli pakati kwabantu basemzini, uyazitshabalalisa kona, uyazeyelisela ezinkoblakalweni kona, uyabulabla ubuntu bake kona. Ngoku embona egodukile ututuzelekile. Ke, kukwanjalo naku Tixo, ukuzitshabalalisa kwaboni akumniki luvuyo, akatomakalele yena kubona abantu abazizidalwa zake beyapula imiteto yake, belinyatelela pantsi ilizwi lake. Uti encwadini yake “Akanamihlali ekutshabalaleni kwaboni, unga bonke bangabuyela kuye bazuze ubomi.” U-Yesu oko wayesemhlabeni apa wati akuyibona inkoblakalo yomzi wase Yerusalem akuqonda ukuba awulivumi ilizwi lake, awuvumi kuyamkela inyaniso yake walila inyembezi wati, “ Yerusalem, Yerusalem, wena ubabulalayo abaprofeti, ubagibisela ngamatye abo batunywe kuwe, kufuti kangakananina nditande ukubabutela ndawonye abantwana bako, .ngohlobo eti inkukukazi iwabutele ndawonye amatole ayo ngapantsi kwamapiko anavuma.” Ngoko kwenjenjalo kuka Yesu wayesibonisa usizi oluviwa nguyise akubona tina bonyana bake zintombi zake singavumi kulwamkela usindiso afuna ukusizuzisa lona, akuko mzali emblabeni apa otanda, ukulahlwa ngumntwana wake amzeleyo, no Tixo ke akumkolisi akusibona sipumile kuye singasavumi ukuba asilaule. Wena mntu usekude no Tixo, usasukelana nenkanuko zentliziyo yako, noko wonwabileyo kwezozono zako kulomikwa yako ikohlakeleyo, noko unconywayo ngabanye abantu yazi okokuba.

uko ontliziyo ingonwabileyo ngawe, iselusizini ngawe, ilila inyembezi ngawe, yeyomzali wako ongu Tixo. Unga yena ungade uguquke uze kulililela ityala lako, mblenikweni ke kuguquka umoni nonjani, nopi, node watini ukuwona kwake umpefumlo wake kuba yimivuyo kuye, kuba seletshilo unyana wake ukuti, “Nditi kuni, kubako uvuyo ezulwini ngomoni emnye oguqukayo kunamashumi asitoba anesitoba amalungisa wona angaswele nguquko.”

1. —Ndifike kwilizwi lesibini nditi, *uti apa uyise makudliwe ibe yimihlali.* Kwenjiwa njalo na mhlenikweni wafudukayo? Kwabako nto ixelwayo na lomini? Zabezihlanganisiwe yini izicaka lomini, kwatiwa, vuyisanani nam ngokuba nanku ndilalilwa ngumntwana wam? Nanku unyana wam efuduka esiya ezweni elikude ukuyakuzipata kona? Hayi, kwakulusizi olungatetekiyo lomini, wanga ngati umzi ubujelwe, bekungeko nto yakuvuyisa bani lomini nayise nazihlobo nazicaka, kuba lomfana lomini wayezibulala. Lemini yanamhla yona yeyodwa, lanyana wemkayo ubuyile, uzitobile, uyazililela, uyalibona ityala lake, makudliwe ke kugcotywe, umzi wonke kayise uvuye ube nemihlali, ahlute lonyana wake ulambe kangaka, onwabe naye eve naye namhla ukuba ukowabo uxolelwe, ayibone nalemihlali ukuba ingaye. Ke nomoni oguqukayo wenzelwa izidlo ngu Tixo, wenzelwa imihlali nguye, akuxelwa nkomo kodwa, inyama netyebileyo akuyidla umntu ayonwabisi mpefumlo, ayixoleli zono, ukudla okubekwa pambi komoni oguqukayo lilizwi lika Tixo, lona lisixaso sompefumlo lona likukutya kompefumlo, lona lihlutisa intliziyo. Lomfa- na ukuze ayixelelwe lenkomo ugodukile, kwelazwe likude ebeqauka yindlala, ute ukuze ahlute wabuyela kowabo, ibiyindlala yodwa abeyibona paya, bekungeko bani umxelelayo, umzuzisa nto idliwayo, ukuze akubone ukudla ukumbule uyise waya wagaleleka kowabo. Ke nelilizwi lika Tixo alaziwa msebenzi walo ngabasekude nalo ngabangekakolwa ku Yesu Kristu, ngabangekatsho ukuti, “Bawo ndonile kulo izulu nasemehlweni ako.” Ukuze umntu aliqonde alive ukuba lilona lixasa umpefumlo kufuneka ukuba apume ezonweni zake abekise ku Tixo ilizwi eliti, “Manditinina ukuze ndisindiswe?” Ote watsho ngentliziyo yake ipela nguyena uyakuva. ukuba ufumene ukupila, ukuhluta, ubomi. Ukudla kompefumlo ngu Yesu Kristu umsindisi, nguyena ufike ayanelise intliziyo ihlute yonwabe; elizwini lake uti “Inene, inene, nditi kuni ukuba anitanga niyidle inyama yonyana womntu nilisele igazi lake aninabo ubomi kuni, Oyidlayo eyam inyama alisele elam igazi unobomi obungunapakade ndaye mna ndiya kumvusa ngomhla wokugqibela. Kuba inyama yam ikukudla inyaniso, negazi lam liluselo inyaniso. Oyidlayo eyam inyama alisele elam igazi uhleli kum nam ndihleli kuye.” Ewe u-Yesu Kristu uba nto zonke kumoni obuyela kuyise u-Tixo, uba yingubo yokwambata, uba kukudla kompefumlo, uba ngumhlauleli wamatyala, uba ngumteteleli ku Tixo, uba bubomi, uba ngamandla abe luncedo abe yinqaba. Omfumeneyo u- Yesu wamazi wamamkela wakolwa kuye ufumana kwalento yafunyanwayo ngulomfana akugoduka, yena ufike wamkelwa nguyise wazuziswa ingubo, nomsesane nembadada waxelelwa itole elityebileyo wadla wahluta waba nemihlali.
2. —*Imbangi yokuba uyise enze imisebenzi engaka ukuba mikulu kwayo yintoni?* Wambatiselwa ntoni lomfana lengubo unikelwa ntoni lomsesane nezimbadada? Lenkomo ityebileyo uyixelelwa ntoni? Unantoni angasuke apiwe kwintwana yokudla engaba ingumbeko, lento enzelwa izinto ezingaka kuteni? Ebengamlahlanga yini uyise? Ebengamke ngaratshiyini? Ebengamonanga uyise yini, pofu ke yeyentoni lemisebenzi